ජනමාධ්‍ය අමාත්‍යාංශය අනුබද්ධිත රජයේ මුද්‍රණ නීතිගත සංස්ථා ක්‍රිකට් පිල ලකුණු 22කින් පරාජයට පත්කළ මධ්‍යම පළාත් අධ්‍යාපන අධ්‍යක්ෂ දෙපාර්තුමේන්තු ක්‍රිකට් පිල දෙවැනි වරටත් මධ්‍යම පළාත් අධ්‍යාපන අධ්‍යක්ෂ සැහැල්ලු පන්දු සය සාමාජික ක්‍රිකට් ශූරතාව දිනාගැනිමට සමත්විය.මහනුවර දී පසුගියදා පැවැති මේ තරගාවලියේ අවසන් මහා තරගයේ පළමුව පන්දුවට පහරදුන් මධ්‍යම පළාත් අධ්‍යාපන අධ්‍යක්ෂ දෙපාර්තුමේන්තු ක්‍රිකට් පිල ලකුණු 59ක් රැස් කළ අතර පිළිතුරු ඉනිම ක්‍රීඩා කළ රජයේ මුද්‍රණ නීතිගත සංස්ථා ක්‍රිකට් පිල රැස්කරනු ලැබුවේ ලකුණු 37ක් පමණි.රාජ්‍ය, පළාත්, බැංකු, සංස්ථා හා මණ්ඩල ක්‍රිකට් කණ්ඩායම් 44ක් තරග වැදුණු මේ තරගාවලියේ වීරයා ලෙස මධ්‍යම පළාත් අධ්‍යාපන අධ්‍යක්ෂ දෙපාර්තුමේන්තු පිලේ ඒ.අයි.ගාල්ලගේ සම්මාන දිනූ අතර අවසන් තරග‍යේ වීරයා ලෙස එම කණ්ඩායමේ ශ්‍රීමාල් සේනානායක සම්මාන දිනාගත්තේය.තරගාවලියේ හොඳම පන්දු යවන්නාගේ සම්මානය දිනාගනු ලැබුවේ නුවන් වාසනා බණ්ඩාර විසිනි.